ai4bharat/Pralekha huggingface dataset:
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଏସ୍ସିଓ ଶିଖର ସମ୍ମିଳନୀରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କର ସମ୍ବୋଧନ
ମହାମହିମ ଗଣ,
ଚଳିତ ବର୍ଷର ଆହ୍ୱାନପୂର୍ଣ୍ଣ ଅନ୍ତର୍ଜାତୀୟ ଏବଂ କ୍ଷେତ୍ରୀୟ ବାତାବରଣରେ ଏସ୍ସିଓର ପ୍ରଭାବଶାଳୀ ନେତୃତ୍ୱ ନିମନ୍ତେ ମୁଁ ରାଷ୍ଟ୍ରପତି ମିରଜିୟୋଏଭ୍ଙ୍କୁ ହୃଦୟର ସହିତ ଶୁଭେଚ୍ଛା ପ୍ରଦାନ କରୁଛି ।
ଆଜି ଯେତେବେଳେ ସମଗ୍ର ବିଶ୍ୱ ମହାମାରୀ ପରେ ଆର୍ଥିକ ପୁନରୁଦ୍ଧାର ଭଳି ଆହ୍ୱାନ ଗୁଡିକର ସମ୍ମୁଖୀନ ହେବାରେ ଲାଗିଛି, ସେଥିରେ ଏସ୍ସିଓର ଭୂମିକା ବହୁତ ଗୁରୁତ୍ୱପୂର୍ଣ୍ଣ ରହିଛି । ଏସ୍ସିଓର ସଦସ୍ୟ ଦେଶ ବିଶ୍ୱ ସ୍ତରୀୟ ସମୁଦାୟ ଘରୋଇ ଉତ୍ପାଦ ରେ ପ୍ରାୟ ୩୦ ପ୍ରତିଶତର ଯୋଗଦାନ ଦେଉଛନ୍ତି ଏବଂ ବିଶ୍ୱର ୪୦ ପ୍ରତିଶତ ଜନସଂଖ୍ୟା ମଧ୍ୟ ଏସ୍ସିଓ ଦେଶ ଗୁଡିକରେ ଅବସ୍ଥାନ କରୁଛନ୍ତି । ଭାରତ ଏସ୍ସିଓ ସଦସ୍ୟ ମାନଙ୍କ ମଧ୍ୟରେ ଅଧିକ ସହଯୋଗ ଏବଂ ପରସ୍ପର ମଧ୍ୟରେ ବିଶ୍ୱାସକୁ ସମର୍ଥନ କରୁଛି । ମହାମାରୀ ଏବଂ ୟୁକ୍ରେନ୍ର ସଙ୍କଟ ଯୋଗୁଁ ଅନ୍ତର୍ଜାତୀୟ ଯୋଗାଣ ଶୃଙ୍ଖଳାରେ ଅନେକ ପ୍ରତିବନ୍ଧକ ସୃଷ୍ଟି ହୋଇଛି, ଯେଉଁ କାରଣରୁ ସମଗ୍ର ବିଶ୍ୱ ଅତ୍ୟଧିକ ପରିମାଣରେ ଶକ୍ତି ଏବଂ ଖାଦ୍ୟ ସଙ୍କଟର ସମ୍ମୁଖୀନ ହେଉଛି । ଆମ କ୍ଷେତ୍ରରେ ଏସ୍ସିଓକୁ ବିଶ୍ୱସ୍ତ, ନମନୀୟ ଏବଂ ବିବିଧତାପୂର୍ଣ୍ଣ ଯୋଗାଣ ଶୃଙ୍ଖଳା ବିକଶିତ କରିବା ନିମନ୍ତେ ଚେଷ୍ଟା କରିବା ଜରୁରୀ । ଏଥି ପାଇଁ ଉନ୍ନତ ମାନର ସଂଯୋଗର ଆବଶ୍ୟକତା ନିଶ୍ଚିତ ରୂପରେ ଆବଶ୍ୟକ ହେବ, ଏହା ସହିତ ଏହା ମଧ୍ୟ ମହତ୍ୱପୂର୍ଣ୍ଣ ହେବ ଯେ, ଆମେ ସମସ୍ତେ ଯେପରି ପରସ୍ପରର ଗମନାଗମନକୁ ସମ୍ପୂର୍ଣ୍ଣ ଅଧିକାର ଦେବା ।
ମହାମହିମ ଗଣ,
ଆମେ ଭାରତକୁ ଏକ ଉତ୍ପାଦନ କେନ୍ଦ୍ର କରିବା ଲକ୍ଷ୍ୟ ନେଇ ପ୍ରଗତି ପଥରେ ଆଗେଇ ଚାଲିଛୁ । ଭାରତର ଯୁବ ଏବଂ ପ୍ରତିଭାଶାଳୀ କାର୍ଯ୍ୟବଳ ଆମକୁ ସ୍ୱାଭାବିକ ରୂପରେ ପ୍ରତିଯୋଗୀତାମୂଳକ କରିବାରେ ଲାଗିଛନ୍ତି । ଚଳିତ ବର୍ଷ ଭାରତର ଅର୍ଥ ବ୍ୟବସ୍ଥାରେ ୭.୫ ପ୍ରତିଶତ ଅଭିବୃଦ୍ଧି ହେବାର ଆଶା ରହିଛି, ଯାହା ବିଶ୍ୱର ବୃହତ୍ ଅର୍ଥନୀତି ଗୁଡିକ ଭିତରେ ସବୁଠାରୁ ଅଧିକ ହେବ । ଆମର ଜନ - କେନ୍ଦ୍ରିତ ବିକାଶ ମଡେଲ୍ରେ ଟେକ୍ନୋଲୋଜିର ସଠିକ୍ ବ୍ୟବହାର ଉପରେ ମଧ୍ୟ ବହୁତ ଗୁରୁତ୍ୱ ପ୍ରଦାନ କରା ଯାଉଛି । ଆମେ ପ୍ରତ୍ୟେକ କ୍ଷେତ୍ରରେ ନୂତନତ୍ୱ / ନବସୃଜନକୁ ସମର୍ଥନ କରୁଛୁ । ଆଜି ଭାରତରେ ୭୦,୦୦୦ରୁ ଅଧିକ ଷ୍ଟାର୍ଟ - ଅପ୍ ରହିଛି, ଯେଉଁ ଗୁଡିକ ମଧ୍ୟରୁ ପ୍ରାୟ ୧୦୦ରୁ ଅଧିକ ୟୁନିକର୍ଣ୍ଣ ଶ୍ରେଣୀର । ଆମର ଏହି ଅଭିଜ୍ଞତା ଅନ୍ୟ ଏସ୍ସିଓ ସଦସ୍ୟ ମାନଙ୍କର କାର୍ଯ୍ୟରେ ମଧ୍ୟ ଆସି ପାରିବ । ଏହି ଉଦ୍ଦେଶ୍ୟରେ ଆମେ ଷ୍ଟାର୍ଟ - ଅପ୍ ଏବଂ ନବସୃଜନ ନିମନ୍ତେ ସ୍ୱତନ୍ତ୍ର କାର୍ଯ୍ୟ ଗୋଷ୍ଠୀର ସ୍ଥାପନା କରି ଏସ୍ସିଓର ସଦସ୍ୟ ଦେଶ ମାନଙ୍କ ସହିତ ଆମର ଅଭିଜ୍ଞତାକୁ ବାଂଟିବା ନିମନ୍ତେ ପ୍ରସ୍ତୁତ ଅଛୁ ।
ମହାମହିମ ଗଣ,
ବିଶ୍ୱ ଆଜି ଆଉ ଏକ ବଡ ଆହ୍ୱାନର ସମ୍ମୁଖୀନ ହେଉଛି – ଏବଂ ତାହା ହେଉଛି ଆମର ନାଗରିକ ମାନଙ୍କର ଖାଦ୍ୟ ସୁରକ୍ଷାକୁ ସୁନିଶ୍ଚିତ କରିବା । ଏହି ସମସ୍ୟାର ସମ୍ଭାବ୍ୟ ସମାଧାନ ହେଉଛି ବାଜରା ଭଳି ଶସ୍ୟର ଉତ୍ପାଦନ କରିବା ଏବଂ ଏହାର ବ୍ୟବହାରକୁ ପ୍ରୋତ୍ସାହିତ କରିବା । ବାଜରା ଏମିତି ଏକ ଚମତ୍କାର ଖାଦ୍ୟ ଅଟେ, ଯାହା କେବଳ ଏସ୍ସିଓ ଦେଶ ଗୁଡିକରେ ନୁହେଁ, ବିଶ୍ୱର ଅନେକ ଅଂଚଳରେ ହଜାର ହଜାର ବର୍ଷ ଧରି ଉତ୍ପାଦିତ ହେଉଛି ଏବଂ ଖାଦ୍ୟ ସଙ୍କଟ ଭଳି ଆହ୍ୱାନକୁ ମୁକାବିଲା କରିବା ନିମନ୍ତେ ଏକ ପାରମ୍ପରିକ, ପୁଷ୍ଟିକର ଏବଂ କମ୍ ଖର୍ଚ୍ଚ ହେଉଥିବା ଖାଦ୍ୟର ବିକଳ୍ପ । ୨୦୨୩ ବର୍ଷକୁ ଜାତିିସଂଘ ଅନ୍ତର୍ଜାତୀୟ ବାଜରା ବର୍ଷ  ରୂପେ ପାଳନ କରାଯିବ । ଆମେ ଏସ୍ସିଓ ଅଧୀନରେ ଏକ ବାଜରା ଖାଦ୍ୟ ଉତ୍ସବ  ଆୟୋଜନ କରିବା ଉପରେ ବିଚାର କରିବା ଉଚିତ୍ ।
ଭାରତ ଆଜି ବିଶ୍ୱରେ ଚିକିତ୍ସା ଏବଂ କଲ୍ୟାଣ ପର୍ଯ୍ୟଟନ  ନିମନ୍ତେ ସବୁଠାରୁ ଶସ୍ତା ଲକ୍ଷ୍ୟସ୍ଥଳୀ ମଧ୍ୟରୁ ଗୋଟିଏ ହୋଇ ପାରିଛି । ଏପ୍ରିଲ୍ ୨୦୨୨ରେ ଗୁଜରାଟରେ ପାରମ୍ପରିକ ଔଷଧ ନିମନ୍ତେ ଡବ୍ଲ୍ୟୁଏଚ୍ଓ ଅନ୍ତର୍ଜାତୀୟ କେନ୍ଦ୍ର ର ଉଦ୍ଘାଟନ କରା ଯାଇଛି । ପାରମ୍ପରିକ ଚିକିତ୍ସା ନିମନ୍ତେ ଏହା ଡବ୍ଲ୍ୟୁଏଚ୍ଓର ପ୍ରଥମ ଏବଂ ଏକମାତ୍ର ଅନ୍ତର୍ଜାତୀୟ କେନ୍ଦ୍ର ହେବ । ଆମକୁ ଏସ୍ସିଓ ଦେଶ ଗୁଡିକ ମଧ୍ୟରେ ପାରମ୍ପରିକ ଔଷଧ ନିମନ୍ତେ ପରସ୍ପର ମଧ୍ୟରେ ସହଯୋଗକୁ ବୃଦ୍ଧି କରିବା ଆବଶ୍ୟକ ଅଟେ । ଏଥି ପାଇଁ ଭାରତ ପାରମ୍ପରିକ ଔଷଧ କ୍ଷେତ୍ରରେ ଏକ ନୂତନ ଏସ୍ସିଓ କାର୍ଯ୍ୟ ଗୋଷ୍ଠୀ ସ୍ଥାପନ ନିମନ୍ତେ ପଦକ୍ଷେପ ନେବ ।
ମୋର ବକ୍ତବ୍ୟ ସମାପ୍ତ କରିବା ପୂର୍ବରୁ ମୁଁ ରାଷ୍ଟ୍ରପତି ମିରଜିୟୋଏଭ୍ଙ୍କୁ ଆଜିର ବୈଠକର ଉଚ୍ଚକୋଟୀର ସଂଚାଳନ ନିମନ୍ତେ ଏବଂ ତାଙ୍କର ସାଦର ଅଭ୍ୟର୍ଥନା ପାଇଁ ପୁଣି ଥରେ ଧନ୍ୟବାଦ ପ୍ରଦାନ କରୁଛି ।
ବହୁତ ବହୁତ ଧନ୍ୟବାଦ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ତାଜିକିସ୍ତାନର ଦୁଶାନବେରେ ଏସସିଓ ପରିଷଦର ରାଷ୍ଟ୍ର ମୁଖ୍ୟମାନଙ୍କର ୨୧ ତମ ବୈଠକ
ଏସସିଓ ପରିଷଦର ରାଷ୍ଟ୍ର ମୁଖ୍ୟମାନଙ୍କର ୨୧ତମ ବୈଠକ ୧୭ ସେପ୍ଟେମ୍ବର ୨୦୨୧ ରେ ଦୁଶାନବେରେ ହାଇବ୍ରିଡ୍ ଫର୍ମାଟରେ ଅନୁଷ୍ଠିତ ହେବ । ଏହି ବୈଠକରେ ତାଜିକିସ୍ତାନର ରାଷ୍ଟ୍ରପତି ମହାମହିମ ଇମୋମାଲି ରହମାନ ଅଧ୍ୟକ୍ଷତା କରିବେ । ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଭାରତୀୟ ପ୍ରତିନିଧି ଦଳର ନେତୃତ୍ୱ ନେବେ ଏବଂ ଭିଡିଓ-ଲିଙ୍କ୍ ମାଧ୍ୟମରେ ପୂର୍ଣ୍ଣ ଅଧିବେଶନକୁ ସମ୍ବୋଧିତ କରିବେ । ଦୁଶାନବେରେ ଭାରତର ବୈଦେଶିକ ବ୍ୟାପାର ମନ୍ତ୍ରୀ ଡକ୍ଟର ଏସ୍. ଜୟଶଙ୍କର ପ୍ରତିନିଧିତ୍ୱ କରିବେ ।
ଏସସିଓ ସମ୍ମିଳନୀରେ ଏସସିଓ ସଦସ୍ୟ ରାଷ୍ଟ୍ର, ପର୍ଯ୍ୟବେକ୍ଷକ ରାଷ୍ଟ୍ର, ଏସସିଓର ସେକ୍ରେଟେରୀ ଜେନେରାଲ୍, ଏସସିଓ ଆଞ୍ଚଳିକ ଆତଙ୍କବାଦ ବିରୋଧୀ ସଂରଚନା  ର କାର୍ଯ୍ୟର୍ନିବାହୀ ନିର୍ଦ୍ଦେଶକ, ତୁର୍କମେନିସ୍ତାନର ରାଷ୍ଟ୍ରପତି ତଥା ଅନ୍ୟାନ୍ୟ ନିମନ୍ତ୍ରିତ ଅତିଥିମାନେ ଯୋଗଦେବେ ।
ହାଇବ୍ରିଡ୍ ଫର୍ମାଟରେ ଆୟୋଜିତ ହୋଇଥିବା ଏହା ହେଉଛି ପ୍ରଥମ ଏସ୍ସିଓ ସମ୍ମିଳନୀ ଏବଂ ଚତୁର୍ଥ ସମ୍ମିଳନୀ ଯାହା ଭାରତ ଏସସିଓର ଜଣେ ପୂର୍ଣ୍ଣ ସଦସ୍ୟ ଭାବରେ ଅଂଶଗ୍ରହଣ କରିବ । ଏହି ସମ୍ମିଳନୀ ଏହାର ୨୦ ତମ ବାର୍ଷିକୀ ପାଳନ କରୁଥିବାରୁ ଏହାର ଗୁରୁତ୍ୱ ରହିଛି । ଏହି ସମ୍ମିଳନୀରେ ନେତାମାନେ ଗତ ଦୁଇ ଦଶନ୍ଧି ମଧ୍ୟରେ ସଂଗଠନର କାର୍ଯ୍ୟକଳାପ ସମୀକ୍ଷା କରିବେ ଏବଂ ରାଜ୍ୟ ତଥା ଭବିଷ୍ୟତ ସହଯୋଗର ବିଷୟରେ ଆଲୋଚନା କରିବେ ବୋଲି ଆଶା କରାଯାଉଛି । ଆଞ୍ଚଳିକ ଏବଂ ଆନ୍ତର୍ଜାତିକ ଗୁରୁତ୍ୱପୂର୍ଣ୍ଣ ପ୍ରସଙ୍ଗଗୁଡ଼ିକ ଉପରେ ମଧ୍ୟ ଆଲୋଚନା ହେବାର ସମ୍ଭାବନା ରହିଛି ।
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବିଶ୍ୱକର୍ମା ଜୟନ୍ତୀ ଅବସରରେ ଭଗବାନ ବିଶ୍ୱକର୍ମାଙ୍କୁ ପ୍ରଧାନମନ୍ତ୍ରୀଙ୍କ ପ୍ରାର୍ଥନା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବିଶ୍ୱକର୍ମା ଜୟନ୍ତୀ ଅବସରରେ ଭଗବାନ ବିଶ୍ୱକର୍ମାଙ୍କୁ ପ୍ରାର୍ଥନା କରିଛନ୍ତି ।
ଏକ ଏକ୍ସ ପୋଷ୍ଟରେ ପ୍ରଧାନମନ୍ତ୍ରୀ କହିଛନ୍ତି:
‘ଭଗବାନ ବିଶ୍ୱକର୍ମାଙ୍କୁ ପ୍ରଣାମ । ତାଙ୍କ ଆଶୀର୍ବାଦ ଆମ ସମସ୍ତଙ୍କୁ ସମର୍ପଣ ଏବଂ ବୁଦ୍ଧିମତାର ସହ ବିଶ୍ୱକୁ ନୂଆ ରୂପ ଦେବା ପାଇଁ ପ୍ରେରିତ କରୁ ।’
ତାଙ୍କ ଜୀବନୀ ଏବଂ କାର୍ଯ୍ୟ ଆସନ୍ତା ପିଢ଼ିକୁ ପ୍ରେରିତ କରିବ । ତାଙ୍କ ପରିବାର ଏବଂ ପ୍ରଶଂସକଙ୍କ ପ୍ରତି ମୋର ସମବେଦନା । ଓମ୍ ଶାନ୍ତି ।’
SR
(
ମାନବ ସମ୍ବଳ ବିକାଶ ମନ୍ତ୍ରଣାଳୟ
ସ୍କୁଲ୍ ଶିକ୍ଷା ଓ ସାକ୍ଷରତା ବିଭାଗ ଜାତୀୟ ମୁକ୍ତ ବିଶ୍ବବିଦ୍ୟାଳୟ ଶିକ୍ଷା ସଂସ୍ଥାନ  ମାଧ୍ୟମରେ ଅଗ୍ନିପଥ ଯୋଜନାକୁ ସମର୍ଥନ ପ୍ରଦାନ କରିଛି
ଭାରତ ସରକାରଙ୍କ ପ୍ରତିରକ୍ଷା ମନ୍ତ୍ରଣାଳୟ ଦ୍ବାରା ସେନା, ବାୟୁସେନା ଏବଂ ନୌସେନାରେ ନିଯୁକ୍ତି ପାଇଁ ‘‘ଅଗ୍ନିପଥ’’ ନାମକ ଏକ ଅଖିଳ ଭାରତୀୟ ଯୋଗ୍ୟତା ଆଧାରିତ ନିଯୁକ୍ତି ଯୋଜନାର ଶୁଭାରମ୍ଭ କରିଛନ୍ତି। ସଶସ୍ତ୍ର ବଳକୁ ଏକ ଯୁବ ପ୍ରୋଫାଇଲ୍ ପ୍ରଦାନ କରିବା ଦିଗରେ ଏହା ଏକ ପରିବର୍ତ୍ତନକାରୀ ପଦକ୍ଷେପ ଅଟେ। ଏହି ଯୋଜନା ଅନ୍ତର୍ଗତ ଯୁବକମାନଙ୍କୁ ‘‘ଅଗ୍ନିବୀର’’ ଭାବରେ ସଶସ୍ତ୍ର ବଳରେ ନିଜର ସେବା ପ୍ରଦାନ କରିବାର ସୁଯୋଗ ମିଳିପାରିବ। ଏହି ଯୋଜନାରେ ଯୁବକମାନଙ୍କୁ ପ୍ରଶିକ୍ଷଣ ଅବଧି ସହିତ 4 ବର୍ଷ ପାଇଁ ସଶସ୍ତ୍ର ବଳରେ ନିୟମିତ କ୍ୟାଡରରେ ନିଜର ସେବା ପ୍ରଦାନ କରିବାର ସୁଯୋଗ ପାଇପାରିବେ। 17.5 ରୁ 21 ବର୍ଷର ଯୁବକମାନଙ୍କର ଚୟନ ଅଗ୍ନିବୀର ଭାବରେ କରାଯିବ। ଯେଉଁ ପ୍ରାର୍ଥୀ 10ମ/12ଶ ଶ୍ରେଣୀ ଉତ୍ତିର୍ଣ୍ଣ ହୋଇଥିବେ, ଏହି ଚୟନ ପ୍ରକ୍ରିୟା ପାଇଁ ଆବେଦନ କରିପାରିବେ।
ଶିକ୍ଷା ମନ୍ତ୍ରଣାଳୟ ଅନ୍ତର୍ଗତ ଆଗାମୀ ସ୍କୁଲ୍ ଶିକ୍ଷା ଏବଂ ସାକ୍ଷରତା ବିଭାଗ, ନାଗରିକ ସମାଜରେ ସୈନ୍ୟ ଲୋକାଚାରକୁ ସମାହିତ କରି ଏକ ଜୀବନ୍ତ ରକ୍ଷା ବଳର ନିର୍ମାଣ ଏବଂ ଶୃଙ୍ଖଳିତ ଦକ୍ଷ ଯୁବକମାନଙ୍କ ବିକାଶ ପାଇଁ ସଶସ୍ତ୍ର ବଳରେ ଯୁବକ ଓ ମହିଳାମାନଙ୍କୁ ସାମିଲ୍ କରୁଥିବା ଭାରତ ସରକାରଙ୍କ ଏହି ପଦକ୍ଷେପକୁ ସ୍ବାଗତ କରୁଛି।
ଏହି ପଦକ୍ଷେପକୁ ନିଜର ସମର୍ଥନ ପ୍ରଦାନ କରିବା ପାଇଁ, ସ୍କୁଲ୍ ଶିକ୍ଷା ଏବଂ ସାକ୍ଷରତା ବିଭାଗ ନିଜର ସ୍ବାୟତ୍ତ ସଂସ୍ଥାନ, ରାଷ୍ଟ୍ରୀୟ ମୁକ୍ତ ବିଶ୍ବବିଦ୍ୟାଳୟ ଶିକ୍ଷା ସଂସ୍ଥାନ  ମାଧ୍ୟମରେ ପ୍ରତିରକ୍ଷା ପ୍ରାଧୀକରଣର ପରାମର୍ଶ କ୍ରମେ, ଏକ ବିଶେଷ କାର୍ଯ୍ୟକ୍ରମର ଆରମ୍ଭ କରୁଛି ଯେଉଁଥିରେ ସେହିସବୁ ଅଗ୍ନିବୀରମାନଙ୍କୁ ସକ୍ଷମ କରାଯାଇପାରିବ ଯେଉଁମାନେ 10ମ ଶ୍ରେଣୀ ପାସ୍ କରିଛନ୍ତି ଏବଂ ଅନୁକୂଳିତ ପାଠ୍ୟକ୍ରମ ମାଧ୍ୟମରେ ନିଜର ଶିକ୍ଷାକୁ ଆଗକୁ ବଢ଼ାଇ 12ଶ ଶ୍ରେଣୀ ପାସ୍ ପ୍ରମାଣ ପତ୍ର ପ୍ରାପ୍ତ କରିପାରିବେ ଯାହା କେବଳ ବର୍ତ୍ତମାନ ସମୟ ପାଇଁ ନୁହେଁ ବରଂ ତାଙ୍କର ସେବା କ୍ଷେତ୍ର ପାଇଁ ବହୁତ ପ୍ରାସଙ୍ଗିକ ଅଟେ। ଏହା ଅଗ୍ନିବୀରଙ୍କ ପାଇଁ ପର୍ଯ୍ୟାପ୍ତ ଶିକ୍ଷଣ ଯୋଗ୍ୟତା ଏବଂ କୌଶଳ ପ୍ରାପ୍ତ କରିବା ଦିଗରେ ଲାଭଦାୟକ ହେବ ଯାହା ମାଧ୍ୟମରେ ସେମାନେ ସାମାଜିକ ଜୀବନରେ ଉତ୍ପାଦକର ଭୂମିକା ନିର୍ବାହ କରିପାରିବେ। ଏନଆଇଓଏସ୍ ର ଏହି ବିଶେଷ କାର୍ଯ୍ୟକ୍ରମ ନାମାଙ୍କନ, ପାଠ୍ୟକ୍ରମର ବିକାଶ, ଛାତ୍ର ସହାୟତା, ସ୍ବଶିକ୍ଷଣ ସାମଗ୍ରୀ, ଅଧ୍ୟୟନ କେନ୍ଦ୍ରର ମାନ୍ୟତା, ବ୍ୟକ୍ତିଗତ ସମ୍ପର୍କ, ମୂଲ୍ୟାଙ୍କନ ଏବଂ ପ୍ରମାଣନର ସୁବିଧା ପ୍ରଦାନ କରିବ। ଏନଆଇଓଏସ୍ ର ଓପନ୍ ସ୍କୁଲିଂ ପ୍ରଣାଳୀ ୟୁଜରଙ୍କ ପାଇଁ ବହୁତ ଅନୁକୂଳ ଏବଂ ଏହା ସମସ୍ତଙ୍କ ପାଇଁ ସୁଲଭ ଅଟେ ଏବଂ ଅଗ୍ନିପଥ ଯୋଜନା ଅନ୍ତର୍ଗତ ସମସ୍ତ ଅଗ୍ନିବୀରମାନଙ୍କ ପାଇଁ ଏହାର ଦ୍ବାର ସର୍ବଦା ଖୋଲା ରହିଛି।
BS
(Visitor Counter : 137
ସୂଚନା ଓ ପ୍ରସାରଣ ମନ୍ତ୍ରଣାଳୟ
୨୦୨୧ ବର୍ଷ ପାଇଁ ଶ୍ରେଷ୍ଠ ଭାରତୀୟ ଚଳଚ୍ଚିତ୍ର ବ୍ୟକ୍ତିତ୍ୱ ପୁରସ୍କାର ଗ୍ରହଣ କଲେ ବିଶିଷ୍ଟ ଗୀତିକାର ପ୍ରସୂନ ଯୋଶୀ
“ଯୁବ ମସ୍ତିଷ୍କ ଦ୍ୱନ୍ଦ୍ୱାତ୍ମକ ସ୍ଥିତିକୁ ଉପଭୋଗ କରିବା ଉଚିତ, ଦ୍ୱନ୍ଦ୍ୱରୁ ହିଁ ଶ୍ରେଷ୍ଠ ଉପାୟ ଜନ୍ମ ନେଇଥାଏ”
ଭବିଷ୍ୟତର ୭୫ ସୃଜନଶୀଳ ପ୍ରତିଭା ଦେଶ ପାଇଁ କ’ଣ କରିପାରିବେ ତାହା ମୋତେ ଏକ ଆଶା ଦେଉଛି : ପ୍ରସୂନ ଯୋଶୀ
କୁଣ୍ଡରେ ରୋପଣ କରାଯାଇଥିବା ସତ୍ୟ ନୁହେଁ, ବରଂ ଆମେ ଆମ ବଗିଚାରେ ସତ୍ୟର ବଟବୃକ୍ଷ ଚାହୁଁଛୁ : ପ୍ରସୂନ ଯୋଶୀ
ଦେଶର ସଂଘର୍ଷକୁ ନେଇ ଚଳଚ୍ଚିତ୍ର ନିର୍ମାଣ ପାଇଁ କଲେ ଆହ୍ୱାନ
“ଗୋଟିଏ ଆକାଶ ଯଥେଷ୍ଟ ନୁହେଁ, ଆହୁରି ଆକାଶ ଦରକାର”, ଏହିପରି ପ୍ରେରଣାଦାୟୀ ମତବ୍ୟକ୍ତ କରିଛନ୍ତି ବିଶିଷ୍ଟ ଗୀତିକାର ତଥା କେନ୍ଦ୍ରୀୟ ଚଳଚ୍ଚିତ୍ର ପ୍ରମାଣନ ବୋର୍ଡର ଅଧ୍ୟକ୍ଷ ପ୍ରସୂନ ଯୋଶୀ। ଆଜି ଗୋଆଠାରେ ଭାରତୀୟ ଅନ୍ତର୍ଜାତୀୟ ଚଳଚ୍ଚିତ୍ର ମହୋତ୍ସବର ଉଦଯାପନୀ ସମାରୋହରେ ୨୦୨୧ ବର୍ଷ ପାଇଁ ଶ୍ରେଷ୍ଠ ଭାରତୀୟ ଚଳଚ୍ଚିତ୍ର ବ୍ୟକ୍ତିତ୍ୱ ପୁରସ୍କାର ଗ୍ରହଣ କରିବା ଅବସରରେ ଶ୍ରୀ ଯୋଶୀ ଏହା କହିଥିଲେ। ଚଳଚ୍ଚିତ୍ର, ଲୋକପ୍ରିୟ ସଂସ୍କୃତି ଏବଂ ସାମାଜିକ ଦୃଷ୍ଟିରୁ ଗୁରୁତ୍ୱପୂର୍ଣ୍ଣ କଳାତ୍ମକ କାର୍ଯ୍ୟ ପାଇଁ ତାଙ୍କୁ ଏହି ପୁରସ୍କାର ପ୍ରଦାନ କରାଯାଇଥିଲା।
ଶ୍ରୀ ଯୋଶୀ କହିଥିଲେ ଯେ ଚଳଚ୍ଚିତ୍ର ନିର୍ମାଣ ହଠାତ୍ ହୋଇଯାଏ ନାହିଁ, ଏହାକୁ ସୁଚିନ୍ତିତ ଭାବେ ନିର୍ମାଣ କରାଯାଇଥାଏ। ଭାରତରେ ଅଭିନବ ଏବଂ ଶ୍ରେଷ୍ଠ ଚଳଚ୍ଚିତ୍ର ନିର୍ମାଣ ପାଇଁ ବହୁ ଶ୍ରେଷ୍ଠ ମସ୍ତିଷ୍କ ଓ ପ୍ରତିଭା ରହିଛନ୍ତି ବୋଲି ସେ କହିଥିଲେ।
ଚଳଚ୍ଚିତ୍ରରେ ମନଛୁଆଁ ଗୀତ, ସୃଜନଶୀଳ ଟିଭି ବିଜ୍ଞାପନ ଏବଂ ସାମାଜିକ ଦୃଷ୍ଟିରୁ ପ୍ରାସଙ୍ଗିକ କାହାଣୀ ରଚନା ପାଇଁ ପ୍ରସିଦ୍ଧି ହାସଲ କରିଥିବା ଶ୍ରୀ ଯୋଶୀ ଜଣେ ପଦ୍ମଶ୍ରୀ ପୁରସ୍କାର ବିଜେତା ଏବଂ ସେ ଅନେକ ଥର ଜାତୀୟ ଚଳଚ୍ଚିତ୍ର ପୁରସ୍କାର ପାଇଛନ୍ତି। ଆଜି ସମ୍ମାନିତ ହେବା ଅବସରରେ ସେ ଯୁବପିଢ଼ିଙ୍କୁ ଦ୍ୱନ୍ଦ୍ୱାତ୍ମକ ପରିସ୍ଥିତିକୁ ଉପଭୋଗ କରିବା ଲାଗି ଯୁବପିଢ଼ିଙ୍କୁ ଆହ୍ୱାନ କରିଥିଲେ। ଯୁବ ମସ୍ତିଷ୍କ ଦ୍ୱନ୍ଦ୍ୱାତ୍ମକ ସ୍ଥିତିକୁ ଉପଭୋଗ କରିବା ଉଚିତ, ଦ୍ୱନ୍ଦ୍ୱରୁ ହିଁ ଶ୍ରେଷ୍ଠ ଉପାୟ ଜନ୍ମ ନେଇଥାଏ ବୋଲି ସେ କହିଥିଲେ।
ମହାନ ଚଳଚ୍ଚିତ୍ର ନିର୍ମାଣ ପାଇଁ କୌଣସି ସର୍ଟକଟ୍ ନାହିଁ, ତେଣୁ ଚଳଚ୍ଚିତ୍ର ନିର୍ମାତାମାନେ କୌଣସି ସର୍ଟକଟ୍ ବିଷୟରେ କେବେ ଚିନ୍ତା କରିବା ଉଚିତ୍ ନୁହେଁ। ଭାରତୀୟ ଅନ୍ତର୍ଜାତୀୟ ଚଳଚ୍ଚିତ୍ର ମହୋତ୍ସବରେ “୭୫ କ୍ରିଏଟିଭ୍ ମାଇଣ୍ଡ୍ସ ଅଫ୍ ଟୁମୋରୋ”କୁ ଏକ ଆଦର୍ଶ ପ୍ରୟାସ ବୋଲି ଶ୍ରୀ ଯୋଶୀ ଅଭିହିତ କରିଥିଲେ। ସେ କହିଥିଲେ, ଆଇଏଫଏଫଆଇ ଏକ ପୁରସ୍କାର ସମାରୋହ ଠାରୁ ଉର୍ଦ୍ଧ୍ୱକୁ ଉଠି ଏକ ଚଳଚ୍ଚିତ୍ର ମହୋତ୍ସବ ଭାବେ ନିଜ ପାଇଁ ସ୍ୱତନ୍ତ୍ର ପରିଚୟ ସୃଷ୍ଟି କରିପାରିଛି। ଭବିଷ୍ୟତର ୭୫ ସୃଜନଶୀଳ ମସ୍ତିଷ୍କ ଦେଶ ପାଇଁ କ’ଣ କରିପାରିବେ ତାହା ମୋତେ ଏକ ଆଶା ଦେଉଛି ବୋଲି ଶ୍ରୀ ଯୋଶୀ କହିଥିଲେ।
ଉଦଯାପନୀ ସମାରୋହରେ ଉଦବୋଧନ ଦେଇ କେନ୍ଦ୍ର ସୂଚନା ଓ ପ୍ରସାରଣ ମନ୍ତ୍ରୀ ଶ୍ରୀ ଅନୁରାଗ ସିଂ ଠାକୁର “୭୫ କ୍ରିଏଟିଭ୍ ମାଇଣ୍ଡ୍ସ ଅଫ୍ ଟୁମୋରୋ” ସମ୍ପର୍କରେ ଆଲୋଚନା ପାଇଁ ପ୍ରସୂନ ଯୋଶୀଙ୍କୁ ବ୍ୟକ୍ତିଗତ ଭାବେ କୃତଜ୍ଞତା ବ୍ୟକ୍ତ କରିଥିଲେ।
ଚଳଚ୍ଚିତ୍ର ଭାବନାର ପ୍ରୋତ୍ସାହନ ପାଇଁ ଆଇଏଫଏଫଆଇକୁ ଶ୍ରୀ ଯୋଶୀ ଧନ୍ୟବାଦ ଜ୍ଞାପନ କରିଥିଲେ। ସେ କହିଥିଲେ ଯେ, ଭାରତୀୟ ଚଳଚ୍ଚିତ୍ରରେ ଭାରତର ବିବିଧତା ଓ ସମୃଦ୍ଧିର ବାସ୍ତବ ଓ ସତ୍ୟପୂର୍ଣ୍ଣ ପ୍ରତିଫଳନ ଦେଖିବାକୁ ମିଳିବା ଉଚିତ। ଦେଶର ସଂଘର୍ଷ ଉପରେ ଚଳଚ୍ଚିତ୍ର ନିର୍ମାଣ ପାଇଁ ସେ ନିର୍ମାତା ଓ ନିର୍ଦ୍ଦେଶକମାନଙ୍କୁ ଆହ୍ୱାନ କରିଥିଲେ। କୁଣ୍ଡରେ ରୋପଣ କରାଯାଇଥିବା ସତ୍ୟ ନୁହେଁ, ବରଂ ଆମେ ଆମ ବଗିଚାରେ ସତ୍ୟର ବଟବୃକ୍ଷ ଚାହୁଁଛୁ ବୋଲି ଯୋଶୀ କହିଥିଲେ।
ଅନ୍ୟ ବିଶିଷ୍ଟ ବ୍ୟକ୍ତିମାନଙ୍କ ଉପସ୍ଥିତିରେ କେନ୍ଦ୍ର ସୂଚନା ଓ ପ୍ରସାରଣ ମନ୍ତ୍ରୀ ଶ୍ରୀ ଅନୁରାଗ ଠାକୁର ତାଙ୍କୁ ପୁରସ୍କୃତ କରିଥିଲେ। ପୂର୍ବରୁ ୧୮ ନଭେମ୍ବର ୨୦୨୧ରେ ହେମାମାଳିନୀ ଏବଂ ପ୍ରସୂନ ଯୋଶୀଙ୍କୁ ଶ୍ରେଷ୍ଠ ଚଳଚ୍ଚିତ୍ର ବ୍ୟକ୍ତିତ୍ୱ ପୁରସ୍କାର ପ୍ରଦାନ କରାଯିବାକୁ ଘୋଷଣା କରାଯାଇଥିଲା। ଏହି ମହୋତ୍ସବର ଉଦଘାଟନୀ ସମାରୋହରେ ଅଭିନେତ୍ରୀ ତଥା ମଥୁରା ସାଂସଦ ହେମାମାଳିନୀଙ୍କୁ ସମ୍ମାନିତ କରାଯାଇଥିଲା।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
୨୦୨୨ ଏସସିଓ ଶିଖର ସମ୍ମିଳନୀରେ ବାରଣାସୀ ପ୍ରଥମ ଥର ପାଇଁ ଏସସିଓ ପର୍ଯ୍ୟଟନ ଓ ସାଂସ୍କୃତିକ ରାଜଧାନୀ ଭାବେ ନିର୍ବାଚିତ
୧. ଉଜବେକିସ୍ତାନର ସମରକନ୍ଦ ଠାରେ ସେପ୍ଟେମ୍ବର ୧୬, ୨୦୨୨ରେ ଆୟୋଜିତ ହୋଇଥିବା ସାଙ୍ଘାଇ ସହଯୋଗ ସଂଗଠନ  ରାଷ୍ଟ୍ରମୁଖ୍ୟ ପରିଷଦର ୨୨ତମ ବୈଠକରେ ୨୦୨୨-୨୦୨୩ ବର୍ଷ ପାଇଁ ବାରଣାସୀ ସହର ପ୍ରଥମ ଏସସିଓ ପର୍ଯ୍ୟଟନ ଓ ସାଂସ୍କୃତିକ ରାଜଧାନୀ ଭାବେ ନିର୍ବାଚିତ ହୋଇଛି । ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏହି ଶିଖର ସମ୍ମିଳନୀରେ ଭାଗ ନେଇଥିଲେ ।
୨. ବାରଣାସୀ ପ୍ରଥମ ଥର ପାଇଁ ଏସସିଓ ପର୍ଯ୍ୟଟନ ଓ ସାଂସ୍କୃତିକ ରାଜଧାନୀ ନିର୍ବାଚିତ ହେବା ଦ୍ୱାରା ଭାରତ ଓ ଏସସିଓ ସଦସ୍ୟ ଦେଶମାନଙ୍କ ମଧ୍ୟରେ ପର୍ଯ୍ୟଟନ, ସାଂସ୍କୃତିକ ଓ ମାନବିକ ଆଦାନ ପ୍ରଦାନକୁ ପ୍ରୋତ୍ସାହନ ମିଳିବ । ଏହା ଏସସିଓ ସଦସ୍ୟ ଦେଶଗୁଡିକ ବିଶେଷ କରି ମଧ୍ୟ ଏସୀୟ ଦେଶଗୁଡିକ ସହ ଭାରତର ପ୍ରାଚୀନ ସଭ୍ୟତାଗତ ସମ୍ପର୍କକୁ ରେଖାଙ୍କିତ କରୁଛି ।
୩. ଏହି ପ୍ରମୁଖ ସାଂସ୍କୃତିକ ଆଉଚରିଚ କାର୍ଯ୍ୟକ୍ରମର ରୂପରେଖ ଅନ୍ତର୍ଗତ ୨୦୨୨-୨୩ ବର୍ଷରେ ବାରାଣାସୀରେ ଅନେକ କାର୍ଯ୍ୟକ୍ରମ ଆୟୋଜିତ ହେବ । ଏଥିରେ ଭାଗ ନେବା ପାଇଁ ଏସସିଓ ସଦସ୍ୟ ଦେଶଗୁଡିକରୁ ଅତିଥିମାନେ ଆମନ୍ତ୍ରିତ ହେବେ । ଏହି କାର୍ଯ୍ୟକ୍ରମଗୁଡିକରେ ଭାରତବିଦ୍, ବୁଦ୍ଧିଜୀବି, ଲେଖକ, ସଂଗୀତକାର ଓ କଳାକାର, ଫଟୋ ସାମ୍ବାଦିକ, ଟ୍ରାଭେଲ ବ୍ଲଗର ଓ ଅନ୍ୟ ଆମନ୍ତ୍ରିତ ଅତିଥିମାନେ ଯୋଗ ଦେବେ ବୋଲି ଆଶା କରାଯାଉଛି ।
୪. ଏସସିଓ ସଦସ୍ୟ ଦେଶଗୁଡିକ ମଧ୍ୟରେ ସାଂସ୍କୃତିକ ଓ ପର୍ଯ୍ୟଟନ କ୍ଷେତ୍ରରେ ସହଯୋଗ ବୃଦ୍ଧି ଉଦ୍ଦେଶ୍ୟରେ ଏସସିଓ ପର୍ଯ୍ୟଟନ ଓ ସାଂସ୍କୃତିକ ରାଜଧାନୀ ନିର୍ବାଚନ ନୀତି ୨୦୨୧ ଦୁସାଂବେ ଏସସିଓ ଶିଖର ସମ୍ମିଳନୀରେ ଅଙ୍ଗୀକୃତ ହୋଇଥିଲା ।
ସମରକନ୍ଦ
ସେପ୍ଟେମ୍ବର ୧୬, ୨୦୨୨
SR
(
ରସାୟନ ଓ ସାର ମନ୍ତ୍ରଣାଳୟ
ପିପିଇ କିଟ୍ ଯାଞ୍ଚ ଏବଂ ପ୍ରମାଣପତ୍ର ପ୍ରଦାନ ପାଇଁ ଏନଏବିଏଲ ପକ୍ଷରୁ ସିପେଟକୁ ମିଳିଲା କ୍ଷମତା
• ଉପଲବ୍ଧି ପାଇଁ ସିପେଟକୁ ଶୁଭେଚ୍ଛା ଜଣାଇଲେ କେନ୍ଦ୍ର ସାର ଓ ରସାୟନ ମନ୍ତ୍ରୀ ଡି.ଭି. ସଦାନନ୍ଦ ଗୌଡା
କେନ୍ଦ୍ର ରସାୟନ ଓ ସାର ମନ୍ତ୍ରଣାଳୟ ଅଧୀନସ୍ଥ ଏକ ଅଗ୍ରଣୀ ସଂସ୍ଥା କେନ୍ଦ୍ରୀୟ ପେଟ୍ରୋ ରାସାୟନିକ ଇଂଜିନିୟରିଂ ଏବଂ ପ୍ରଯୁକ୍ତି ବିଦ୍ୟା ସଂସ୍ଥାନ  କୁ ପିପିଇ କିଟର ଯାଞ୍ଚ ଏବଂ ପ୍ରମାଣପତ୍ର ଜାରି କରିବା ନିମନ୍ତେ ରାଷ୍ଟ୍ରୀୟ ପରୀକ୍ଷଣ ଏବଂ ଯାଞ୍ଚ ପରୀକ୍ଷାଗାର ବୋର୍ଡ  ପକ୍ଷରୁ ମାନ୍ୟତା ପ୍ରଦାନ କରାଯାଇଛି ।
ପିପିଇ କିଟରେ ଆସୁଥିବା ଗ୍ଲୋବ୍ସ, କଭର ଅଲ, ଫେସ ସିଲ୍ଡ ଏବଂ ଚଷମା ତଥା ଆନ୍ତର୍ଜାତିକ ମାନକ ଅନୁରୂପ ତ୍ରିସ୍ତରୀୟ ମେଡିକାଲ ମାସ୍କ ଆଦି ସାମିଲ କରାଯାଇଛି । କୋଭିଡ-19 ମହାମାରୀ ବିରୁଦ୍ଧରେ ସଂଗ୍ରାମ ତଥା ଆତ୍ମନିର୍ଭର ଭାରତ ଦିଗରେ ସିପେଟର ଏହା ଏକ ଉଲ୍ଲେଖନୀୟ ଉପଲବ୍ଧି ।
ସିପେଟ: ପିପିଇ କିଟ ଯାଞ୍ଚ କରିବାର ସୁବିଧା ବିକଶିତ କରିବା ପରେ ଏହାକୁ ମାନ୍ୟତା ପ୍ରଦାନ କରିବା ପାଇଁ ଭୁବନେଶ୍ୱର ଆଇପିଇଟି କେନ୍ଦ୍ର ଏନଏଏସଏଲକୁ ଆବେଦନ କରିଥିଲା ଯାହାକୁ ମଞ୍ଜୁର କରାଯାଇଛି । କେନ୍ଦ୍ର ସାର ଓ ରସାୟନ ମନ୍ତ୍ରୀ ଡି.ଭି. ସଦାନନ୍ଦ ଗୌଡା ସିପେଟ ଭୁବନେଶ୍ୱରକୁ ଏହି ଉପଲବ୍ଧି ନିମନ୍ତେ ଶୁଭେଚ୍ଛା ଜଣାଇଛନ୍ତି । ଦେଶ ସେବା ସହିତ ମେକ ଇନ ଇଣ୍ଡିଆ ଉପରେ ଜୋର ଦେଇ ଏମଏସଏମଇକୁ ସାହାଯ୍ୟ କରିବା ନିମନ୍ତେ ଗତିବିଧି ତ୍ବରାନ୍ବିତ କରିବା ପାଇଁ ନିବେଦନ କରିଛନ୍ତି ।
ବିଶ୍ୱ ସ୍ୱାସ୍ଥ୍ୟ ସଂଗଠନ/ ଆଇଏସଓର ମାର୍ଗଦର୍ଶିକା ଅନୁଯାୟୀ ସିପେଟ ପକ୍ଷରୁ ସ୍ୱାସ୍ଥ୍ୟ ସେବା କ୍ଷେତ୍ରରେ ଗବେଷଣା ଓ ବିକାଶ କ୍ଷେତ୍ରରେ ବିଭିନ୍ନ ପଦକ୍ଷେପ ଗ୍ରହଣ କରାଯାଇଛି। କୋଭିଡ ମହାମାରୀ ସମୟରେ ସିପେଟ ଅତ୍ୟାବଶ୍ୟକ ସେବା କ୍ଷେତ୍ରରେ ସହଯୋଗ କରିବା ପାଇଁ ଖାସ୍ୟଶସ୍ୟ ତଥା ସାର ପ୍ୟାକେଜିଂ ଯାଞ୍ଚ କରିବା ପାଇଁ ମଧ୍ୟ ନିଜ କ୍ଷମତାର ସମ୍ପ୍ରସାରଣ କରିଛି ।
କୃଷି ଓ କୃଷକ କଲ୍ୟାଣ ମନ୍ତ୍ରଣାଳୟ
କୃଷି ଆଇନକୁ ସମର୍ଥନ କରି ସର୍ବ ଭାରତୀୟ କୃଷକ ସମନ୍ଵୟ ସମିତି ସଦସ୍ୟଙ୍କ ପକ୍ଷରୁ କୃଷିମନ୍ତ୍ରୀଙ୍କୁ ସ୍ମାରକ ପ୍ରଦାନ
ସରକାରଙ୍କ ନୀତି ଓ ଅଭିପ୍ରାୟ କୃଷକ କଲ୍ୟାଣ ପାଇଁ ଉଦ୍ଦିଷ୍ଟ – ନରେନ୍ଦ୍ର ସିଂହ ତୋମର
ବିଭିନ୍ନ ରାଜ୍ୟରୁ ପ୍ରତିନିଧିତ୍ଵ କରୁଥିବା ସର୍ବ ଭାରତୀୟ କୃଷକ ସମନ୍ଵୟ ସମିତିର କର୍ମକର୍ତ୍ତାଗଣ ଆଜି ନୂଆଦିଲ୍ଲୀର କୃଷି ଭବନଠାରେ କୃଷି ମନ୍ତ୍ରୀ ଶ୍ରୀ ନରେନ୍ଦ୍ର ସିଂହ ତୋମରଙ୍କୁ ସାକ୍ଷାତ କରିଛନ୍ତି । ତେଲଙ୍ଗାନା, ମହାରାଷ୍ଟ୍ର, ହରିୟାଣା, ତାମିଲନାଡୁ ଓ ବିହାରର ଏହି ଚାଷୀନେତାମାନେ କୃଷିମନ୍ତ୍ରୀଙ୍କ ସହ ଆଲୋଚନା କରିଛନ୍ତି । ସେମାନେ ସମସ୍ତେ ନିକଟରେ ପାରିତ ହୋଇଥିବା କୃଷି ଆଇନ ଦେଶବ୍ୟାପୀ ଚାଷୀମାନଙ୍କ କଲ୍ୟାଣ ପାଇଁ ଉଦ୍ଦିଷ୍ଟ ବୋଲି ଦୃଢ ଯୁକ୍ତି ବାଢିବା ସହ ଏହା ବର୍ଷ ବର୍ଷ ଧରି ମଧ୍ୟସ୍ଥିଙ୍କ ଦ୍ଵାରା ଶୋଷିତ ହେଉଥିବା ଚାଷୀମାନଙ୍କୁ ସେମାନଙ୍କ କବଳରୁ ରକ୍ଷା କରିବ ବୋଲି କହିଛନ୍ତି । ନୂତନ ଆଇନ ଯୋଗୁଁ ଚାଷୀମାନେ ସେମାନଙ୍କ ଉତ୍ପାଦିତ ସାମଗ୍ରୀ ନିଜ ଇଚ୍ଛା ଅନୁସାରେ ବିକ୍ରି କରିବା ସହ କୃଷି ଉତ୍ପାଦକ ବଜାର କମିଟିର ବାହାରେ ବିନା ବାଧାରେ କାରବାର କରିପାରିବେ ବୋଲି ମତ ଦେଇଛନ୍ତି । ସେମାନେ ଆହୁରି କହିଛନ୍ତି ଯେ, ଚାଷୀମାନେ କ୍ରୟକାରୀଙ୍କ ସହିତ ରାଜିନାମା କଲେ, ସେମାନେ ମୂଲ୍ୟ ଧାର୍ଯ୍ୟ କରିବାର ସୁବିଧା ପାଇବେ ଓ ବଜାରରେ ବେଳେ ବେଳେ ଦେଖାଯାଉଥିବା ଅସମାନତାର ଶିକାର ହେବାକୁ ପଡିବ ନାହିଁ । ଏହି ନୂତନ କୃଷି ଆଇନ ଯୋଗୁଁ କୃଷକମାନେ ଅତ୍ୟାଧୁନିକ ବୈଷୟିକ ଜ୍ଞାନ, ଉନ୍ନତ ବିହନ ଓ ଅନ୍ୟାନ୍ୟ ଆବଶ୍ୟକ ଜିନିଷ ସହଜରେ ପାଇବା ସହ କୃଷି କ୍ଷେତ୍ରରେ ଘରୋଇ ପୁଞ୍ଜି ନିବେଶକୁ ମଧ୍ୟ ଆକୃଷ୍ଟ କରିପାରିବେ । ସର୍ବ ଭାରତୀୟ କୃଷକ ସମନ୍ଵୟ ସମିତି ଅଧୀନରେ କାର୍ଯ୍ୟରତ 7 ହଜାରରୁ ଅଧିକ ସ୍ବେଚ୍ଛାସେବୀ ସଂଗଠନ ଓ ସେମାନଙ୍କ ସଦସ୍ୟମାନେ ପାରିତ ହୋଇଥିବା ନୂତନ କୃଷି ନୀତିର ସପକ୍ଷରେ ଛିଡା ହେବେ । କମିଟିର ପ୍ରତିନିଧିମାନେ କୃଷିମନ୍ତ୍ରୀଙ୍କୁ ଏହି ପ୍ରତିଶ୍ରୁତି ଦେଇଛନ୍ତି । ସେମାନେ କେନ୍ଦ୍ର ସରକାରଙ୍କୁ ଏହି କୃଷି ନୀତି ନିମନ୍ତେ କୃତଜ୍ଞତା ଜଣାଇବା ସହ କୌଣସି ପରିସ୍ଥିତିରେ ମଧ୍ୟ ଆନ୍ଦୋଳନକାରୀଙ୍କ ଚାପରେ ପଡି ଏହାକୁ ରଦ୍ଦ ନକରିବାକୁ ନିବେଦନ କରିଛନ୍ତି । ସେମାନେ କୃଷକମାନଙ୍କୁ ନୂତନ ନୀତି ସମ୍ପର୍କରେ ବିଜ୍ଞାପନ ଓ ତାଲିମ କାର୍ଯ୍ୟକ୍ରମ ଜରିଆରେ ସଚେତନ କରିବାକୁ ନିବେଦନ କରିଛନ୍ତି ।
କୃଷିମନ୍ତ୍ରୀ ଶ୍ରୀ ନରେନ୍ଦ୍ର ସିଂହ ତୋମର କହିଛନ୍ତି ଯେ, ସରକାରଙ୍କ ନୀତି ଓ ଅଭିପ୍ରାୟ ଖୁବ ସ୍ପଷ୍ଟ ଏବଂ ଚାଷୀମାନେ ଏହି ସଂସ୍କାରରୁ ସୁବିଧା ପାଉଛନ୍ତି ଓ ଏହାଦ୍ୱାରା ସେମାନଙ୍କ ଆୟ ମଧ୍ୟ ବୃଦ୍ଧି ପାଇବ । ସରକାର ସବୁବେଳେ ଆଲୋଚନା ପାଇଁ ପ୍ରସ୍ତୁତ ଅଛନ୍ତି ବୋଲି ସେ କହିଛନ୍ତି ।
ନୀତି ଆୟୋଗ
ଏଟିଲ ମାରାଥନ-୨୦୨୨-୨୩ ଅଟଳ ନବୋନ୍ମେଷ ମିଶନ ପକ୍ଷରୁ ଦରଖାସ୍ତ ଆହ୍ୱାନ
ଏଆଇଏମ୍ ଦ୍ୱାରା ଗୃହୀତ ଜି-୨୦ କଥାବସ୍ତୁ: ବିଦ୍ୟାର୍ଥୀଙ୍କ ନିମନ୍ତେ ଚଳିତବର୍ଷ ଫ୍ଲାଗସିପ୍ ନବୋନ୍ମେଷ ଉପରେ ପ୍ରତିଯୋଗିତା
ଅଟଳ ନବୋନ୍ମେଷ ମିଶନ  ନୀତି ଆୟୋଗ ଆଜିଠାରୁ ଏଟିଏଲ ମାରାଥନ ୨୦୨୨-୨୩ ନିମନ୍ତେ ଦରଖାସ୍ତ ଆହ୍ୱାନ କରୁଛନ୍ତି । ଏଆଇଏମ୍ର ଅଟଲ ଟିଙ୍କରିଂ ଲ୍ୟାବ କାର୍ଯ୍ୟକାରୀ ନିମନ୍ତେ ଏହା ଫ୍ଲାଗସିପ୍ ନବୋନ୍ମେଷ ଆହ୍ୱାନ ଅଟେ ।
ଦେଶବ୍ୟାପୀ ଯୁବ ନବୋନ୍ମେଷକାରୀମାନଙ୍କ ନିମନ୍ତେ ଅଟଳ ମାରାଥନ ହେଉଛି ଏକ ଜାତୀୟସ୍ତରୀୟ ନବୋନ୍ମୋଷ ଆହ୍ୱାନ । ଏହା ଦ୍ୱାରା ଯୁବଗୋଷ୍ଠୀ ନିଜର ରୁଚି ଅନୁସାରେ ଗୋଷ୍ଠୀ ସମସ୍ୟାର ସମାଧାନ କରିବା ସହ ସେମାନେ ସମସ୍ୟାର ଆଦି ରୂପକୁ ଭିତ୍ତିକରି ଏହାର ନବୋନ୍ମେଷ କିମ୍ବା ନ୍ୟୁନତମ ଜୀବନକ୍ଷମ ପଦାର୍ଥ  ଦ୍ୱାରା ସମାଧାନର ପନ୍ଥା ବାହାର କରିପାରିବେ ।
ମାରାଥନର ଗତ ସଂସ୍କରଣରେ ସାତହଜାର ନବୋନ୍ମେଷ ବାହାରି ଥିବାବେଳେ ସେଥିରୁ ପ୍ରଥମ ୩୫୦ଜଣ ଭାରତର କେତେକ ନାମୀ କମ୍ପାନୀରେ ପ୍ରଶିକ୍ଷଣ ସୁଯୋଗ ପାଇବା ସହ ଏଆଇଏମ୍ ଓ ନୀତି ଆୟୋଗ ପକ୍ଷରୁ ପୁରସ୍କାର ଓ ପ୍ରମାଣପତ୍ର ହାସଲ କରିଥିଲେ । ଚଳିତବର୍ଷର ଏଟିଏଲ ମାରାଥନ ଆହୁରି ଭବ୍ୟ ଆକାରରେ ହେବାକୁ ଯାଉଛି ।
ଏଥର ଅଟଳ ମାରାଥନ ସଂସ୍କରଣର ବିଷୟବସ୍ତୁ “ଭାରତର ଜି-୨୦ ଅଧ୍ୟକ୍ଷତା ରହିଛି । ଚଳିତବର୍ଷ ଭାରତ ଜି-୨୦ର ଅଧ୍ୟକ୍ଷତା କରିବାକୁ ଯାଉଥିବାବେଳେ, ଏଆଇଏମ୍ ଜି-୨୦ କାର୍ଯ୍ୟକାରୀ ଗୋଷ୍ଠୀ ସମ୍ମୁଖରେ ଆନ୍ତର୍ଜାତିକ ସମସ୍ୟା ଓ ସେ ସମ୍ପର୍କୀତ ଉତ୍ସାହଜନକ ସୁପାରିସ ଇତ୍ୟାଦି ରହିଛି ।
ଏହାର ଉଦ୍ଦେଶ୍ୟ ହେଉଛି ବିଦ୍ୟାର୍ଥୀମାନଙ୍କ ସମ୍ମୁଖରେ କେବଳ ଏକ ଉନ୍ନତ ଭାରତର ନବୋନ୍ମଷ ନୁହେଁ ବରଂ ବୈଶ୍ୱିକ କ୍ଷେତ୍ରରେ ଦେଖାଦେଉଥିବା ବିଭିନ୍ନ ସମସ୍ୟାର ସମାଧାନ ପନ୍ଥା ନିର୍ଦ୍ଧାରଣର ସୁଯୋଗ ରହିଛି । ଏହା ଭାରତ ପାଇଁ ଏକ ଐତିହାସିକ କ୍ଷଣ ହେବାକୁ ଯାଉଥିବାବେଳେ, ଛାତ୍ରଛାତ୍ରୀଙ୍କ ନିମନ୍ତେ ସ୍ଥାନୀୟ ଓ ବୈଶ୍ୱିକ ସମସ୍ୟା ସମାଧାନ ନିମନ୍ତେ ଏକ ଅନନ୍ୟ ସୁଯୋଗ ରହିଛି ।
ଚଳିତବର୍ଷ ବିଦ୍ୟାର୍ଥୀମାନଙ୍କ ନିମନ୍ତେ ନିର୍ଦ୍ଦିଷ୍ଟ ବିଷୟବସ୍ତୁ ଛାଡି ପ୍ରକଳ୍ପ ଦାଖଲର ବିକଳ୍ପ ବିଷୟ ମଧ୍ୟ ରହିଛି । ସେମାନେ ସ୍ଥାନୀୟ ଗୋଷ୍ଠୀଗତ ସମସ୍ୟା ମଧ୍ୟ ସମାଧାନ କରିବାରେ ସମର୍ଥ ହୋଇପାରିବେ ।
ଅଟଳ ମାରାଥନ ୨୦୨୨-୨୩ ହିନ୍ଦୀରେ ମଧ୍ୟ ଉପଲବ୍ଧ ହେଉଛି । ବିଦ୍ୟାର୍ଥୀମାନେ ଅଟଳ ମାରାଥନ ସମ୍ପର୍କରେ ସବିଶେଷ ତଥ୍ୟ ଇଂରାଜୀ ଓ ହିନ୍ଦୀରେ ପାଇପାରିବା ସହ ସେମାନ୍ଙ୍କ ପ୍ରକଳ୍ପ ଉଭୟ ଭାଷାରେ ଦାଖଲ କରିପାରିବେ ।
ସର୍ବଶ୍ରେଷ୍ଠ ଦଳ ବିଦ୍ୟାର୍ଥୀ ନବୋନ୍ମେଷ କାର୍ଯ୍ୟକ୍ରମ ଜରିଆରେ ଭାରତରେ ଅଗ୍ରଣୀ ବାଣିଜ୍ୟିକ ସଂସ୍ଥା ଓ ଷ୍ଟାର୍ଟଅପ୍ ପାଇଁ ସମସ୍ତ ସୁବିଧା କେନ୍ଦ୍ରରେ ପ୍ରଶିକ୍ଷଣ ସୁବିଧା ସୁଯୋଗ ସହ ଏଆଇଏମ, ନୀତି ଆୟୋଗ ପକ୍ଷରୁ ପ୍ରମାଣପତ୍ର ମଧ୍ୟ ପାଇପାରିବେ ।
ଏହାର ଉନ୍ମୋଚନ କରି ଏଆଇଏମ୍ର ମିଶନ ନିର୍ଦ୍ଦେଶକ ଡକ୍ଟର ଚିନ୍ତନ ବୈଷ୍ଣବ କହିଛନ୍ତି ଯେ “ଏହା ଆମ ସମସ୍ତଙ୍କ ନିମନ୍ତେ ଏକ ଚିତ୍ତାକର୍ଷକ କ୍ଷଣ । କାରଣ ଗତ ମାରାଥନରେ ଆମେ କେତେକ ବିଚକ୍ଷଣ ନବୋନ୍ମେଷ ଦେଖିଛୁ ଓ ଚଳିତଥର ମଧ୍ୟ ନିଶ୍ଚିତ ଦେଖିବାର ଆଶା ରଖିଛୁ । ଏଟିଏଲ ମାରାଥନ ହେଉଛି ଏକ ଦଳ ଗଠନଠାରୁ ଆରମ୍ଭ କରି ଦେଶର ଗୁରୁତ୍ୱପୂର୍ଣ୍ଣ ସମସ୍ୟା ସମାଧାନ ପାଇଁ ଏକ ବିରାଟ ଯାତ୍ରା ।”
ଚଳିତବର୍ଷର ବିଷୟବସ୍ତୁ ଉପରେ ଗୁରୁତ୍ୱ ଆରୋପ କରି ସେ କହିଛନ୍ତି, ଯେ ଏଥର ମାରାଥନ ବିଦ୍ୟାର୍ଥୀମାନଙ୍କ ନିମନ୍ତେ ଜି-୨୦କୁ ନେଇ ବୈଶ୍ୱିକ ସମସ୍ୟାର ସମାଧାନ ଖୋଜିବା ଯୋଗୁଁ ସ୍ୱତନ୍ତ୍ର ସ୍ଥାନ ଅଧିକାର କରିଛି । ଏପରି ସୁଯୋଗର ଅଂଶବିଶେଷ ହେବାକୁ ଛାତ୍ରଛାତ୍ରୀ ଆଗେଇ ଆସିବାକୁ ସେ ଉତ୍ସାହିତ କରିଛନ୍ତି ।
ଏଟିଏଲ୍ ମାରାଥନରେ ଜଣେ ବିଦ୍ୟାର୍ଥୀର ଯାତ୍ରା
ସମସ୍ୟା କ୍ଷେତ୍ର
୧.ଶିକ୍ଷା
୨.ସ୍ୱାସ୍ଥ୍ୟ
୩. କୃଷି
୪. ପରିବେଶ ଓ ଜଳବାୟୁ ସମସ୍ୟାର ସ୍ଥାୟୀ ସମାଧାନ
୫. ବିକାଶ
୬. ଡିଜିଟାଲ ଅର୍ଥନୀତି
୭. ପର୍ଯ୍ୟଟନ
୮. ଅନ୍ୟାନ୍ୟ 
ଅଧିକ ତଥ୍ୟ ଜାଣିବା ପାଇଁ ବିଦ୍ୟାର୍ଥୀମାନେ ଏଠାରେ ଥିବା ୱେବ ସାଇଟ୍ https:// innovateindia. mygov.in/atl-marathon-2022/ ରେ ଯାଞ୍ଚ କରିପାରିବେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆକାଶମାର୍ଗରୁ ଓଡ଼ିଶାର ବାତ୍ୟା ପ୍ରଭାବିତ ଅଞ୍ଚଳ ନିରୀକ୍ଷଣ ପରେ ପ୍ରଧାନମନ୍ତ୍ରୀଙ୍କ ବିବୃତି
ସାରା ଦେଶରେ ଗୋଟିଏ ପଟେ କରୋନା ଭୂତାଣୁ କାରଣରୁ ଯେଉଁ ସମସ୍ୟା ସୃଷ୍ଟି ହୋଇଛି, ଜୀବନ ବଞ୍ଚାଇବା ଲାଗି ସାରା ବିଶ୍ଵ ଯୁଦ୍ଧ ଲଢ଼ୁଛି; ଏଭଳି ସଙ୍କଟ ସମୟରେ ହିନ୍ଦୁସ୍ତାନ ପାଇଁ କେନ୍ଦ୍ର ସରକାର ହୁଅନ୍ତୁ କିମ୍ବା ରାଜ୍ୟ ସରକାର, ସମସ୍ତ ବିଭାଗ ଏବଂ ଏକପ୍ରକାରରେ କହିଲେ, ସମସ୍ତ ନାଗରିକ, ଏହି କରୋନା ଭୂତାଣୁ ମୁକାବିଲାରେ ଗତ ଦୁଇ-ଅଢ଼େଇ ମାସ ଧରି ଲାଗି ରହିଛନ୍ତି।
ଏଭଳି ସମୟରେ ବାତ୍ୟାର ଏତେବଡ଼ ସଙ୍କଟ ଏବଂ ତାହାପୁଣି ମହାବାତ୍ୟା, ବହୁତ ଚିନ୍ତାର ବିଷୟ ଥିଲା। ପଶ୍ଚିମବଙ୍ଗ ଦିଗରେ ଅଗ୍ରସର ହେବା ସମୟରେ ଏହା ଓଡ଼ିଶାରେ କେତେ କ୍ଷତି ଘଟାଇବ, ତାହା ସବୁବେଳେ ଚିନ୍ତାର ବିଷୟ ହୋଇ ରହିଥିଲା। କିନ୍ତୁ ଯେପରି ଭାବେ ଏଠାରେ ବ୍ୟବସ୍ଥାକୁ ସଂସ୍ଥାଗତ କରାଯାଇଛି, ଗ୍ରାମାଞ୍ଚଳ ନାଗରିକମାନଙ୍କୁ ଏଭଳି ସମୟରେ କ’ଣ କରିବାକୁ ପଡ଼ିବ, ଏହାର ସଠିକ ସୂଚନା ଥିବା କାରଣରୁ ଏଠାରେ ଜୀବନ ରକ୍ଷା କରିବାରେ ବହୁତ ବଡ଼ ସଫଳତା ମିଳିଲା। ତେଣୁ ସେଥିପାଇଁ ଓଡ଼ିଶାର ନାଗରିକ, ଓଡ଼ିଶାର ପ୍ରଶାସନ ଓ ଓଡ଼ିଶାର ମୁଖ୍ୟମନ୍ତ୍ରୀ ଶ୍ରୀମାନ ନବୀନ ବାବୁଙ୍କ ସମ୍ପୂର୍ଣ୍ଣ ଟିମ ଅଭିନନ୍ଦନର ଅଧିକାରୀ।
କିନ୍ତୁ ଯେତେବେଳେ ଏତେ ବଡ଼ ପ୍ରାକୃତିକ ବିପର୍ଯ୍ୟୟ ଆସିଥାଏ, ସେତେବେଳେ ସମ୍ପତ୍ତିର କ୍ଷତି ତ’ ହୋଇଥାଏ। ପଶ୍ଚିମବଙ୍ଗ ତୁଳନାରେ ଓଡ଼ିଶାରେ ସେତେ କ୍ଷୟକ୍ଷତି ହୋଇନାହିଁ, କିନ୍ତୁ ଏଭଳି ସଙ୍କଟ ତ’ ଲାଞ୍ଜ ପିଟି ଯାଇଥାଏ। ତେଣୁ ସେଥିପାଇଁ ଆବାସିକ କ୍ଷେତ୍ରରେ, କୃଷି କ୍ଷେତ୍ରରେ, ବିଦ୍ୟୁତ କ୍ଷେତ୍ରରେ, ଟେଲିଯୋଗାଯୋଗ କ୍ଷେତ୍ରରେ, ଭିତ୍ତିଭୂମିରେ ଯେଉଁ କ୍ଷତି ହୋଇଛି ତା’ର ସମ୍ପୂର୍ଣ୍ଣ ବିବରଣୀ ସମୀକ୍ଷା କରିଛି। ରାଜ୍ୟ ସରକାର ମଧ୍ୟ ବିସ୍ତୃତ ଭାବେ ମୋ ଆଗରେ ସବୁ ବିଷୟ ଉପସ୍ଥାପନ କରିଛନ୍ତି।
ଏଠାକାର ସରକାରୀ ବ୍ୟବସ୍ଥା ପକ୍ଷରୁ ଖୁବଶୀଘ୍ର କ୍ଷୟକ୍ଷତି ଆକଳନ କରାଯାଇ ରିପୋର୍ଟ ଭାରତ ସରକାରଙ୍କୁ ମିଳିବ। ଭାରତ ସରକାରଙ୍କ ଟିମ ମଧ୍ୟ ତତ୍କାଳ ଏଠାରେ ପହଞ୍ଚିବ ଏବଂ ସମ୍ପୂର୍ଣ୍ଣ ପରିସ୍ଥିତିର ସମୀକ୍ଷା କରି ଦୀର୍ଘ ସମୟ ପର୍ଯ୍ୟନ୍ତ ରିଲିଫ ହେଉ, ପୁନରୁଦ୍ଧାର ଓ ପୁନଃନିର୍ମାଣ ହେଉ, ଏ ସମସ୍ତ ବିଷୟ ପ୍ରତି ପ୍ରାଥମିକତା ଦେଇ କାର୍ଯ୍ୟକୁ ଆଗେଇ ନେବ।
କିନ୍ତୁ ତତ୍କାଳ ଆବଶ୍ୟକତାକୁ ଧ୍ୟାନରେ ରଖି ଭାରତ ସରକାରଙ୍କ ପକ୍ଷରୁ 500 କୋଟି ଟଙ୍କାର ଅଗ୍ରୀମ ସହାୟତା ରାଶି ରୂପରେ ଦେବା ଲାଗି ଆମେ ନିଷ୍ପତ୍ତି ନେଇଛୁ। ବାକି ଆବଶ୍ୟକତା ସମୀକ୍ଷା ଶେଷ ହେବା ପରେ, ପୁନରୁଦ୍ଧାର ଯୋଜନା ପ୍ରସ୍ତୁତ ହେବା ପରେ ଭାରତ ସରକାର ମଧ୍ୟ କାନ୍ଧ ସହ କାନ୍ଧ ମିଳାଇ ଓଡ଼ିଶାର ବିକାଶ ଯାତ୍ରାରେ ଏବଂ ଏହି ସଙ୍କଟର ମୁହୂର୍ତ୍ତରୁ ବାହାରକୁ ବାହାରିବା ଲାଗି ସବୁପ୍ରକାରର ସହାୟତା କରିବେ।
ବହୁତ ବହୁତ ଧନ୍ୟବାଦ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଉଗାଡି ଅବସରରେ ଲୋକଙ୍କୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଉଗାଡିରେ ଲୋକଙ୍କୁ ଶୁଭେଚ୍ଛା ଜଣାଇଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ଉଗାଡିର ସ୍ୱତନ୍ତ୍ର ଅବସରରେ ଶୁଭେଚ୍ଛା ।”
HS
(
ରେଳ ମନ୍ତ୍ରଣାଳୟ
ରେଳବାଇ ବୋର୍ଡ ଅଧ୍ୟକ୍ଷଙ୍କ ଦ୍ୱାରା ଇ-ପାସ୍ ମଡ୍ୟୁଲ ଉଦ୍ଘାଟିତ
• ଏଚ୍ଆରଏମ୍ଏସ୍ ପ୍ରକଳ୍ପ ଅଧୀନରେ ଏହି ମଡ୍ୟୁଲ ସିଆରଆଇଏସ୍ ଦ୍ୱାରା ବିକଶିତ
• ଏହା ଅନ୍ଲାଇନ ପାସ୍ ଜେନେରେସନ ଏବଂ ରେଳ କର୍ମଚାରୀଙ୍କ ଟିକେଟ ବୁକିଂରେ ସହାୟକ ହେବ
• ରେଳ କର୍ମଚାରୀ ଯେକୌଣସି ସ୍ଥାନରୁ ଅନ୍ଲାଇନ ପାସ୍ ପାଇଁ ଆବେଦନ ଏବଂ ଇ-ପାସ୍ ଜେନେରେଟ କରିପାରିବେ
ରେଳବାଇ ବୋର୍ଡର ଅଧ୍ୟକ୍ଷ, ମାନବ ସମ୍ବଳ ପରିଚାଳନା ବା ଏଚ୍ଆରଏମ୍ଏସ୍ ପ୍ରକଳ୍ପ ଅଧୀନରେ ବିକଶିତ ଇ-ପାସ୍ ମଡ୍ୟୁଲକୁ ଆଜି ଉଦ୍ଘାଟନ କରିଛନ୍ତି । ଏହି ମଡ୍ୟୁଲକୁ ସିଆରଆଇ ଦ୍ୱାରା ବିକଶିତ କରାଯାଇଛି । ଏକ ଭିଡିଓ କନଫରେନ୍ସିଂ ବ୍ୟବସ୍ଥାରେ ଆୟୋଜିତ ଏକ କାର୍ଯ୍ୟକ୍ରମରେ ଏଫ୍ସି/ରେଳବାଇ ବୋର୍ଡର ସମସ୍ତ ସଦସ୍ୟ, ସିଏମ୍ଡି/ ଆଇଆରସିଟିସି/ ଏମ୍ଡି/ ସିଆରଆଇଏସ/ ସମସ୍ତ ଜେନେରାଲ ମ୍ୟାନେଜର, ପିସିପିଓଏସ୍, ପିସିସିଏମ୍ଏସ୍, ପିଏଫ୍ଏ ଓ ଡିଭିଜନାଲ ମ୍ୟାନେଜରମାନେ ଉପସ୍ଥିତ ଥିଲେ । ଇ-ପାସ୍ ମଡ୍ୟୁଲର ବିଭିନ୍ନ ଦିଗ ସଂପର୍କରେ ଏଥିରେ ଡିଜି/ଏଚ୍ଆର ସୂଚନା ଦେଇଥିଲେ ଓ ଏହାର କାର୍ଯ୍ୟକାରିତା ବିଷୟରେ ବୁଝାଇଥିଲେ ।
ଭାରତୀୟ ରେଳବାଇରେ ଏଥିପୂର୍ବରୁ ମୁଖ୍ୟତଃ ପାସ୍ ପ୍ରଦାନ ବ୍ୟବସ୍ଥା ମାନବିକ ପ୍ରକ୍ରିୟାରେ ହେଉଥିଲା । ସେହିଭଳି ରେଳ କର୍ମଚାରୀଙ୍କ ପାସ୍ ଉପରେ ଅନ୍ଲାଇନ ଟିକେଟ ବୁକିଂ ବ୍ୟବସ୍ଥାର ସୁବିଧା ନ ଥିଲା ।
ଏହି ଇ-ପାସ୍ ମଡ୍ୟୁଲ ଏଚ୍ଆରଏମ୍ଏସ୍ ବା ମାନବ ସମ୍ବଳ ପରିଚାଳନା ବ୍ୟବସ୍ଥା ପ୍ରକଳ୍ପରେ ବିକଶିତ । ପର୍ଯ୍ୟାୟକ୍ରମେ ଏହା ଭାରତୀୟ ରେଳବାଇରେ କାର୍ଯ୍ୟକାରୀ ହେବ । ଏହି ସୁବିଧା ଫଳରେ ରେଳ କର୍ମଚାରୀଙ୍କୁ ଆଉ ପାସ୍ ପାଇବା ପାଇଁ ଆବେଦନ କରିବାକୁ ଅଫିସକୁ ଯିବାକୁ ପଡିବ ନାହିଁ ବା ପାସ୍ ପାଇବା ପାଇଁ ଅପେକ୍ଷା କରିବାକୁ ହେବନାହିଁ । ସେମାନେ ଏବେ ଅନ୍ଲାଇନରେ ଯେକୌଣସି ସ୍ଥାନରୁ ଏଥିପାଇଁ ଆବେଦନ କରିପାରିବେ । ଏହାଛଡା ସେମାନେ ଯେକୌଣସି ସ୍ଥାନରେ ଇ-ପାସ୍ ଜେନେରେଟ କରିବାର ସୁବିଧା ପାଇବେ । ଆବେଦନ ଓ ଇ-ପାସ୍ ପାଇବାର ପୂର୍ଣ୍ଣାଙ୍ଗ ପ୍ରକ୍ରିୟା ମୋବାଇଲ ଅନୁକୂଳ । ସେହିଭଳି ପାସ୍ ଉପରେ ଟିକେଟ ବୁକିଂ ବ୍ୟବସ୍ଥା ମଧ୍ୟ ଅନ୍ଲାଇନ କରାଯାଇଛି । ରେଳ କର୍ମଚାରୀମାନେ ଏହି ବ୍ୟବସ୍ଥାରେ ଆଇଆରସିଟିସି ସାଇଟ୍ରୁ ଅନ୍ଲାଇନ ଟିକେଟ ବୁକିଂ କରିପାରିବେ । ତେବେ ଏବେ ପ୍ରଚଳିତ ପିଆରଏସ୍/ୟୁଟିଏସ୍ କାଉଣ୍ଟର ବୁକିଂ ବ୍ୟବସ୍ଥା ମଧ୍ୟ ଅବ୍ୟାହତ ରହିବ ।
ନୂଆ ବ୍ୟବସ୍ଥା ଫଳରେ ରେଳ କର୍ମଚାରୀମାନେ ସେମାନଙ୍କ ପାସ୍ ବ୍ୟବହାର କରିବାରେ ଆଉ ଅସୁବିଧାର ସମ୍ମୁଖୀନ ହେବେନାହିଁ ଏବଂ ସବୁ କର୍ମଚାରୀଙ୍କୁ ସହଜରେ ପାସ୍ ଯୋଗାଇ ଦିଆଯାଇପାରିବ । ଭାରତୀୟ ରେଳବାଇର ସମସ୍ତ କାର୍ଯ୍ୟକୁ ଡିଜିଟାଇଜ କରିବା ପାଇଁ ଏଚ୍ଆରଏମ୍ଏସ୍ ପ୍ରକଳ୍ପ କାର୍ଯ୍ୟକାରୀ ହେଉଛି । ଏଥିରେ 21ଟି ମଡ୍ୟୁଲ ବିକଶିତ କରିବାର ଯୋଜନା ରହିଛି । କର୍ମଚାରୀଙ୍କ ମଧ୍ୟରୁ ପ୍ରାୟ 97 ଶତାଂଶଙ୍କର ମୌଳିକ ତଥ୍ୟାବଳୀର ଡିଜିଟାଇଜ କାର୍ଯ୍ୟ ଶେଷ ହୋଇଛି । ଏଗୁଡିକୁ ଏମ୍ପ୍ଲୟି ମାଷ୍ଟର ଏବଂ ଇ-ସର୍ଭିସ ରେକର୍ଡ ମଡ୍ୟୁଲରେ ଗତବର୍ଷ ସାମିଲ କରାଯାଇ କାର୍ଯ୍ୟକ୍ଷମ କରାଯାଇଛି । ଖୁବ୍ଶୀଘ୍ର ସିଆରଆଇଏସ୍ ରେଳବାଇର ଅଫିସ ଅର୍ଡର ମଡ୍ୟୁଲ ଏବଂ ସେଟଲମେଣ୍ଟ ମଡ୍ୟୁଲ କାର୍ଯ୍ୟକ୍ଷମ କରିବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପୁରୁଷ ଜୁନିଅର ଏସିଆ କପରେ ବିଜୟ ପାଇଁ ଭାରତୀୟ ଜୁନିୟର ପୁରୁଷ ହକି ଦଳକୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପୁରୁଷ ଜୁନିଅର ଏସିଆ କପରେ ବିଜୟ ପାଇଁ ଭାରତୀୟ ଜୁନିୟର ପୁରୁଷ ହକି ଦଳକୁ ଅଭିନନ୍ଦନ ଜଣାଇଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ପୁରୁଷ ଜୁନିଅର ଏସିଆ କପରେ ଚମତ୍କାର ବିଜୟ ପାଇଁ ଆମର ଜୁନିଅର ପୁରୁଷ ହକି ଦଳକୁ ହାର୍ଦ୍ଦିକ ଅଭିନନ୍ଦନ । ସେମାନଙ୍କର ବିଜୟ ଆମର ଯୁବ ପ୍ରତିଭା ମାନଙ୍କର ଦୃଢ ସଙ୍କଳ୍ପ ଓ ନିଷ୍ଠାକୁ ପ୍ରତିଫଳିତ କରିଛି । ସେମାନେ ଭାରତକୁ ଗର୍ବିତ କରିଛନ୍ତି ।”
HS
(
ସୂଚନା ଓ ପ୍ରସାରଣ ମନ୍ତ୍ରଣାଳୟ
ପତ୍ର ସୂଚନା କାର୍ଯ୍ୟାଳୟ, ଓଡ଼ିଶାର ମୁଖ୍ୟ ଭାବେ ଦାୟିତ୍ୱ ଗ୍ରହଣ କଲେ ରାଜିନ୍ଦର ଚୌଧୁରୀ
ଭାରତୀୟ ସୂଚନା ସେବା ର ବରିଷ୍ଠ ଅଧିକାରୀ ଶ୍ରୀ ରାଜିନ୍ଦର ଚୌଧୁରୀ ପତ୍ର ସୂଚନା କାର୍ଯ୍ୟାଳୟ, ଓଡ଼ିଶାର ମୁଖ୍ୟ ତଥା ଅତିରିକ୍ତ ମହାନିର୍ଦ୍ଦେଶକ ଭାବେ ଦାୟିତ୍ୱ ଗ୍ରହଣ କରିଛନ୍ତି। ଦାୟିତ୍ୱ ଗ୍ରହଣ କରିବା ପରଠାରୁ ସେ ପତ୍ର ସୂଚନା କାର୍ଯ୍ୟାଳୟ ଭୁବନେଶ୍ୱର ଏବଂ ଆଞ୍ଚଳିକ ଜନସମ୍ପର୍କ କାର୍ଯ୍ୟାଳୟ, ଭୁବନେଶ୍ୱରର ମୁଖ୍ୟ ଭାବେ କାର୍ଯ୍ୟ କରିବେ। ସେ ମଧ୍ୟ ଆରଏନଆଇର ଅତିରିକ୍ତ ପ୍ରେସ ରେଜିଷ୍ଟ୍ରାର ଭାବେ କାର୍ଯ୍ୟଭାର ତୁଲାଇବେ।
ଏଥିପୂର୍ବରୁ ଶ୍ରୀ ଚୌଧୁରୀ ଭାରତ ସରକାରଙ୍କ ସ୍ୱାସ୍ଥ୍ୟ ଏବଂ ପରିବାର କଲ୍ୟାଣ ମନ୍ତ୍ରଣାଳୟରେ ମୁଖ୍ୟ ଗଣମାଧ୍ୟମ ଅଧିକାରୀ ଭାବେ କାର୍ଯ୍ୟ କରୁଥିଲେ। 1997 ବ୍ୟାଚର ଆଇଆଇଏସ ଅଧିକାରୀ ଶ୍ରୀ ଚୌଧୁରୀ ଏଥିପୂର୍ବରୁ ଭାରତ ସରକାରଙ୍କ ସୂଚନା ଓ ପ୍ରସାରଣ ମନ୍ତ୍ରଣାଳୟ ଅଧୀନ ବିଭିନ୍ନ ବିଭାଗରେ ବହୁ ଗୁରୁତ୍ୱପୂର୍ଣ୍ଣ ପଦପଦବୀରେ କାର୍ଯ୍ୟ କରିସାରିଛନ୍ତି। ସେ ପ୍ରକାଶନ ବିଭାଗର ନିର୍ଦ୍ଦେଶକ, ନୂଆଦିଲ୍ଲୀସ୍ଥିତ ପତ୍ର ସୂଚନା କାର୍ଯ୍ୟାଳୟରେ ନିର୍ଦ୍ଦେଶକ ଭାବେ ମଧ୍ୟ ଦାୟିତ୍ୱ ସମ୍ପାଦନ କରିସାରିଛନ୍ତି।
ଭାରତ ସରକାରଙ୍କ ଉପଭୋକ୍ତା ବ୍ୟାପାର, ଖାଦ୍ୟ ଓ ସାଧାରଣ ବଣ୍ଟନ ମନ୍ତ୍ରଣାଳୟର ଉପସଚିବ ଥିବା ସମୟରେ ଶ୍ରୀ ଚୌଧୁରୀଙ୍କ ନେତୃତ୍ୱରେ ଉପଭୋକ୍ତାଙ୍କ ସଚେତନତା ଲାଗି ବର୍ତ୍ତମାନ ବିଶେଷ ଭାବେ ଲୋକପ୍ରିୟ ହୋଇଥିବା “ଜାଗୋ ଗ୍ରାହକ ଜାଗୋ” ଅଭିଯାନ ଆରମ୍ଭ ହୋଇଥିଲା।
ନୂତନ ଦାୟିତ୍ୱ ଗ୍ରହଣ କରିବା ସମୟରେ ପତ୍ର ସୂଚନା କାର୍ଯ୍ୟାଳୟ ଭୁବନେଶ୍ୱରର ବରିଷ୍ଠ ଅଧିକାରୀ ଓ କର୍ମଚାରୀମାନେ ଶ୍ରୀ ଚୌଧୁରୀଙ୍କୁ ସସମ୍ମାନ ସ୍ୱାଗତ ଜଣାଇଥିଲେ। ଅତିରିକ୍ତ ମହାନିର୍ଦ୍ଦେଶକ ଭାବେ କାର୍ଯ୍ୟଭାର ଗ୍ରହଣ କରିବାର ପ୍ରଥମ ଦିନରେ ସେ ପତ୍ର ସୂଚନା କାର୍ଯ୍ୟାଳୟ / ଆଞ୍ଚଳିକ ଜନସମ୍ପର୍କ କାର୍ଯ୍ୟାଳୟର ଅଧିକାରୀମାନଙ୍କ ସହିତ ଦୈନନ୍ଦିନ କାର୍ଯ୍ୟଧାରା ସମ୍ପର୍କରେ ଆଲୋଚନା କରିଥିଲେ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବିଦ୍ୟୁତ ଆଘାତପ୍ରାପ୍ତ ହାତୀର ଜୀବନ ରକ୍ଷା ପାଇଁ ବାନ୍ଦିପୁର ବ୍ୟାଘ୍ର ସଂରକ୍ଷଣ ପ୍ରକଳ୍ପ କର୍ମଚାରୀମାନଙ୍କୁ ପ୍ରଧାନମନ୍ତ୍ରୀଙ୍କ ପ୍ରଶଂସା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବିଦ୍ୟୁତ ଆଘାତପ୍ରାପ୍ତ ହାତୀର ଜୀବନ ରକ୍ଷା ପାଇଁ ବାନ୍ଦିପୁର ବ୍ୟାଘ୍ର ସଂରକ୍ଷଣ ପ୍ରକଳ୍ପର କର୍ମଚାରୀମାନଙ୍କୁ ସାଧୁବାଦ ଜଣାଇବା ସହ ଲୋକଙ୍କ ମଧ୍ୟରେ ଏଭଳି କରୁଣା ପ୍ରଶଂସନୀୟ ବୋଲି କହିଛନ୍ତି ।
କେନ୍ଦ୍ର ପରିବେଶ, ଜଙ୍ଗଲ ଓ ଜଳବାୟୁ ପରିବର୍ତ୍ତନ ଏବଂ ଶ୍ରମ ଓ ନିୟୋଜନ ମନ୍ତ୍ରୀ ଶ୍ରୀ ଭୂପେନ୍ଦ୍ର ଯାଦବଙ୍କ ଟ୍ୱିଟର ପ୍ରତ୍ୟୁତ୍ତର ଦେଇ ପ୍ରଧାନମନ୍ତ୍ରୀ କହିଛନ୍ତି;
“ଦେଖି ଖୁସି ଲାଗିଲା ।
ବାନ୍ଦିପୁର ବ୍ୟାଘ୍ର ସଂରକ୍ଷଣ ପ୍ରକଳ୍ପ କର୍ମଚାରୀମାନଙ୍କୁ ସାଧୁବାଦ । ଆମ ଲୋକଙ୍କ ମଧ୍ୟରେ ଏପରି କରୁଣା ପ୍ରଶଂସନୀୟ ।”
SR
(